CELEX: 62013TN0324
Language: hu
Date: 2013-06-17 00:00:00
Title: T-324/13. sz. ügy: 2013. június 17-án benyújtott kereset — Endoceutics kontra OHIM — Merck (FEMIVIA)

31.8.2013   
            
            
               HU
            
            
               Az Európai Unió Hivatalos Lapja
            
            
               C 252/32
            
         2013. június 17-án benyújtott kereset — Endoceutics kontra OHIM — Merck (FEMIVIA)
   (T-324/13. sz. ügy)
   2013/C 252/53
   A keresetlevél nyelve: angol
   
      Felek
   
   
      Felperes: Endoceutics (Québec, Kanada) (képviselő: M. Wahlin ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Merck KGaA (Darmstadt, Németország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               semmisítse meg az OHIM negyedik fellebbezési tanácsának az R 1021/2012-4. sz. ügyben 2013. április 15-én hozott határozatát;
            
         
               —
            
            
               utasítsa el a másik fél által benyújtott felszólalást, és rendelje el a bejelentett közösségi védjegy, nevezetesen a FEMIVIA védjegy (9 386 343. sz. védjegybejelentés) lajstromozását
            
         
               —
            
            
               kötelezze a másik felet a felperes részéről a fellebbezés és az OHIM előtti eljárás kapcsán felmerült költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „FEMIVIA” szóvédjegy az 5. osztályba tartozó áruk vonatkozásában — 9 386 343. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: a fellebbezési tanács előtti eljárásban részt vevő másik fél.
   
      A hivatkozott védjegy vagy megjelölés: a „FEMIBION” közösségi szóvédjegy az 5. osztályba tartozó áruk vonatkozásában és a „femibion” szóelemet tartalmazó fekete és fehér színű, az Európai Uniót megjelölő nemzetközi ábrás védjegy az 5., 29. és 30. osztályba tartozó áruk vonatkozásában.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a vitatott határozatot hatályon kívül helyezte, és a közösségi védjegybejelentést elutasította.
   
      Jogalapok: a 207/2009 tanácsi rendelet 8. cikke (1) bekezdése b) pontjának megsértése.